Document ID: /roh_data/filtered/fineweb-2-filterrobots_roh.jsonl.gz/11368

Il parlament federal ha en la sessiun da primavaira approvà 5,7 milliuns francs dapli per proteger ils animals dal luf. Er sch’ils 5,7 milliuns francs dapli han procurà per gronda debatta en il Cussegl naziunal ha la chombra gronda decis il mardi cun 101 vuschs cunter 72 da dar liber ils raps. Gievgia è la debatta vegnida en il Cussegl dals chantuns. Quel è suandà il Cussegl naziunal ed ha era approvà ils 5,7 milliuns francs.
Quels raps duain star a disposiziun a puras e purs per las mesiras da protecziun cunter il luf. Anc avert è, sch'i dat insumma ina basa legala per ils 5,7 milliuns. La dumonda ch'era er stada la raschun principala per la debatta viva.